Diari Oficial de la Generalitat Valenciana


Sumari del DOGV 9468, del 11-11-2022 (2022/10830)

RESOLUCIÓ de 28 d'octubre de 2022, de la directora general de Relacions amb les Corts, de la Presidència de la Generalitat, per la qual es publica la segona addenda al Conveni de 28 d'agost 1998, entre la Generalitat (Conselleria de Cultura, Educació i Ciència) i l'Ajuntament d'Almoradí, per a la reclassificació com a professional del Conservatori Municipal de Música d'Almoradí.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9468

Data del DOGV
:   11-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10966


Data del document
:   28-10-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 d'octubre de 2022, de la directora general de Relacions amb les Corts, de la Presidència de la Generalitat, per la qual es publica la segona addenda al Conveni de 28 d'agost 1998, entre la Generalitat (Conselleria de Cultura, Educació i Ciència) i l'Ajuntament d'Almoradí, per a la reclassificació com a professional del Conservatori Municipal de Música d'Almoradí. [2022/10430]  
  
La Generalitat, a través de Conselleria d'Educació, Cultura i Esport, i l'Ajuntament d'Almoradí han subscrit, prèvia tramitació reglamentària, el dia 26 de setembre de 2022, la segona addenda al Conveni de 28 d'agost 1998, per a la reclassificació com a professional del Conservatori Municipal de Música d'Almoradí, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 28 de setembre de 2022 i número 1254/2022, és procedent la publicació en el Diari Oficial de la Generalitat Valenciana de l'addenda esmentada, que figura annex a aquesta resolució.  
  
València, 28 d'octubre de 2022.- La directora general de Relacions amb les Corts: Ana Belén Domínguez Cana.  
  
  
Segona addenda al Conveni de 28 d'agost de 1998 entre la Generalitat (Conselleria de Cultura, Educació i Ciència) i l'Ajuntament d'Almoradí, per a la reclassificació com a professional del Conservatori Municipal de Música, d'Almoradí  
  
València,  
  
Reunits  
D'una banda, Raquel Tamarit Iranzo, consellera d'Educació, Cultura i Esport, en virtut de l'article 28.g de la Llei 5/1983, de 30 de desembre, del Consell (DOGV 20.12.1983), el Decret 12/2022, de 17 de maig, del president de la Generalitat, pel qual nomena a la persona titular de la Conselleria d'Educació, Cultura i Esport (DOGV 14.05.2022), i l'article 6.3 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV 13.10.2014), en nom i representació de la Generalitat, expressament autoritzat per a la signatura de la present addenda en virtut de l'Acord del Consell de data 22 de juliol de 2022.  
I de l'altra, María Gómez Garcia, com a alcaldessa presidenta de l'Ajuntament d'Almoradí, la seua legitimació i representació per a aquest acte es deriva de la seua condició i càrrec d'alcaldessa presidenta de l'ajuntament esmentat, autoritzada per a subscriure el present conveni d'acord amb el que disposa l'article 21.1.b de la Llei 7/1985, de 2 d'abril, reguladora de les bases de règim local, i facultada per a aquest acte per l'acord del Ple de l'ajuntament esmentat, de data 29 de març de 20021. Assistida pel secretari general de l'Ajuntament, en l'exercici de les funcions que li atribueix l'article 92 bis.1.a) de la Llei 7/1985, de 2 d'abril, i articles 1 i 3, del Reial decret 128/2018, de 16 de març, pel qual es regula el règim jurídic dels funcionaris d'administracions locals amb habilitació de caràcter nacional.  
  
Manifesten  
1. El 28 d'agost 1998 es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament d'Almoradí, per a la reclassificació com a professional del Conservatori Municipal de Música d'Almoradí. Aquest conveni preveu en la clàusula vuitena la modificació del contingut mitjançant l'addenda corresponent.  
2. El 16 d'octubre de 2000 es va signar una addenda al conveni de 28 d'agost de 1998 per la qual el Conservatori Professional de Música d'Almoradí, de titularitat municipal, amb número de codi 44863309, ampliava els seus ensenyaments de grau mitjà de l'ordenació educativa vigent amb les especialitats d'oboé, trompa, guitarra, flauta travessera i fagot, a partir del curs acadèmic 1999/2000.  
3. En la clàusula primera s'han produït un error material o de fet:  
  
On diu:  
«ampliarà els seus ensenyaments de grau mitjà de la nova ordenació educativa amb les especialitats d'oboé, trompa, guitarra, flauta travessera i fagot»;  
Ha de dir:  
«ampliarà els seus ensenyaments de grau mitjà i grau elemental de la nova ordenació educativa amb les especialitats d'oboé, trompa, guitarra, flauta travessera i fagot».  
4. De conformitat amb la Llei 39/2015, d'1 d'octubre, del procediment administratiu comú de les administracions públiques, en l'apartat segon de l'article 109 permet que les administracions públiques puguen rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
Per això, en virtut de les competències que atorga el Reial decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Cultura i Esport i l'Ajuntament d'Almoradí acorden subscriure aquesta addenda d'acord amb les següents  
  
  
Clàusules  
  
Primera  
Autoritzar el Conservatori per a impartir l'especialitat d'oboé, trompa, guitarra, flauta travessera i fagot en el grau elemental.  
  
Segona  
L'aplicació i execució d'aquesta addenda, incloent-hi a aquest efecte tots els actes jurídics que puguen dictar-se en la seua execució i desenvolupament, no pot suposar obligacions econòmiques per a la Generalitat, i en tot, cas, haurà de ser atesa amb els seus mitjans personals i materials.  
  
Tercera  
L'addenda produeix efectes des del mateix dia de la signatura del conveni, però produirà efectes acadèmics des de l'inici del curs acadèmic 1999-2000.  
  
Quarta  
Informació sobre el tractament de dades: En compliment del que estableix l'article 13 de l'RGPD i 11 de l'LOPDIGDD, les parts signants d'aquesta clàusula són informades que la Conselleria d'Educació, Cultura i Esport és responsable del tractament de les seues dades personals amb la finalitat de dur a terme la seua signatura, execució i control del compliment i, en el seu cas publicar l'existència del conveni i parts d'aquest a través dels portals institucionals i llocs web corresponents. La persona interessada pot exercir els seus drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat, així com presentar reclamació davant de l'Agència Espanyola de Protecció de Dades. Es pot consultar la informació detallada en el Registre de Tractament de Dades publicat en www.ceice.gva.es/va/registre-de-tractament-de-dades.  
  
Cinquena  
L'addenda s'inscriurà en el Registre de Centres Docents de la Comunitat Valenciana i en el Registre de Convenis de la Generalitat, i es publicarà en el Diari Oficial de la Generalitat Valenciana.  
Com a prova de conformitat, i perquè en quede constància, les dues parts signen l'addenda al lloc i en la data esmentats.  
  
26.09.2022. La consellera d'Educació, Cultura i Esport: Raquel Tamarit Iranzo.  
26.09.2022. La alcaldesa presidenta de l'Ajuntament d'Almoradí: María Gómez García.  
  
Ante mi:  
27.09.2022. El secretari de l'Ajuntament d'Almoradí: Feliciano Morales Galindo